
СТАНОВИЩЕ

  на Сдружение на общопрактикуващите лекари в Смолянска област

Относно :Проект за промяна на Наредба№ 40 от 12.04.2011г.

Уважаеми дами и господа,

Предлаганата промяна в Наредба №40 от 12.04.2011г не решава съществуващите проблеми ,а напротив ги задълбочава в малките и отдалечени населени места.особено в практики определени ,като неблагоприятни,където не е отчетен факта ,че има недостиг на  лекари.

Фиксираната граница от 20 км.отстояние от  дежурен кабинет ще доведе до  конфликт и неравнопоставеност между пациенти обслужвани от един ОПЛ ,който  работи  с население от  населени места на различно отстояние от центъра на практиката и съответно на разстояние по-голямо от 20 км.от дежурен кабинет.

Пример :Център на практика  на  отстояние 18 км от дежурен к-т ,обслужващ население намиращо се на 33 км от въпросния такъв ?

 Във връзка с предложените промени изразяваме следното становище:

1.След като няма ограничение за пациентите при избор на  личен лекар и след като има разкрит кабинет за неотложна помощ ,който ги обслужва  безотказно логично е и да няма ограничение в разстоянията ,тъй като се нарушават правата на пациента.

2.Предлагаме промяна в законодателсвото,която да даде възможност на ОПЛ,работещи в малки отдалечени населени места ,особено разположени в трудни райони да сключат договор с  филиали на ЦСМП ,ФСМП  ,СПО.

3.Да се конкретизира основен  пакет от дейности,който ще се изпълняват лекарите  в дежурните кабинети.

4.Съгласни сме с позицията  и предложенията .на УС на НСОПЛБ  от 20.12.2012г.до МЗ.

